

REPUBLIKA HRVATSKA

ZADARSKA ŽUPANIJA

[Zemunik Donji] OPĆINA ZEMUNIK DONJI

Jedinstveni upravni odjel

Ulica I broj 16, 23 222 Zemunik Donji

tel: 023 351-355, e-mail: [opcinaze@inet.hr](mailto:opcinaze@inet.hr)

KLASA:112-02/24-01/02

UR.BROJ:2198-4-03-24-1

Zemunik Donji, 31.05.2024.g.



Na temelju Odluke o financiranju Ministarstva rada, mirovinskog sustava obitelji i socijalne politike KLASA: 984-01/23-01/29, URBROJ: 524-07-02-01-01/1-24-26 od 7. ožujka 2024. g. i Ugovora o dodjeli bespovratnih sredstava za projekte koji se financiraju iz Europskog socijalnog fonda plus, Program Učinkoviti ljudski potencijali u financijskom razdoblju 2021 - 2027., Zaželi — prevencija institucionalizacije, od 08. ožujka 2024. g. korisniku bespovratnih sredstava Općini Zemunik Donji odobren je projekt „Zaželi pomoć u kući“ (SF.3.4.11.01.0293) jedinstveni upravni odjel Općine Zemunik Donji objavljuje:

**JAVNI OGLAS**

**Za prijam u radni odnos na određeno vrijeme – pružanje usluge potpore i podrške u svakodnevnom životu starijim osobama i osobama s invaliditetom na projektu “Zaželi - pomoć u kući“**

**RADNIK/CA ZA POTPORU I PODRŠKU STARIJIM OSOBAMA I/ILI OSOBAMA S INVALIDITETOM**

**Vrsta zaposlenja**: predviđeno trajanje radnog odnosa na određeno - za vrijeme trajanja projekta "Zaželi - pomoć u kući“ – 32 mjeseca

**Mjesto rada**: područje Općine Zemunik Donji

**Trajanje radnog odnosa**: na određeno vrijeme, 32 mjeseca uz obavezan probni rad u trajanju od 3 mjeseca

**Radno vrijeme**: puno radno vrijeme

**Broj traženih radnika**: 4

**Rok za prijavu na oglas**: do 11. lipnja 2024. godine

**Opis poslova:**

* pomoć u dostavi namirnica, lijekova i drugih potrepština
* briga o osobnoj higijeni korisnika
* pomoć u pripremi obroka u kućanstvima krajnjih korisnika
* pomoć u održavanju čistoće stambenog prostora/domova korisnika
* pružanje podrške korisnicima kroz razgovore i druženje te uključivanje u društvo
* pratnja i pomoć u raznim društvenim aktivnostima
* pomoć u ostvarivanju raznih prava ( plaćanje računa, dostava pomagala i sl.)
* i drugi poslovi vezane uz skrb starijih osoba i osoba u nepovoljnom položaju.

Na natječaj se mogu javiti osobe oba spola.

Svaka zaposlena osoba pružat će usluge potpore i podrške za najmanje šest krajnjih korisnika.

**Kandidati su za prijavu na Oglas dužni priložiti:**

* vlastoručno potpisan obrazac prijave (dostupan na internetskoj stranici Općine Zemunik Donji: https://www.zemunik.hr/, i u prostorijama Općine Zemunik Donji)
* životopis (s navedenim kontakt telefonom)
* preslik dokaza o završenoj školi
* uvjerenje da se protiv osobe ne vodi kazneni postupak (ne starije od 3 mjeseca)
* potpisana izjava o davanja suglasnosti za obradu osobnih podataka (dostupno na internet stranici https://www.zemunik.hr/

Sve informacije o Oglasu mogu se dobiti pozivom na broj 098/332-910 ili putem e-pošte: opcinaze@inet.hr

Kandidati koji se prijavljuju na oglas dužni su dostaviti svoju prijavu u zatvorenoj omotnici s naznakom „Prijava na oglas u sklopu projekta Zaželi – pomoć u kući" na adresu:

Općina Zemunik Donji, Ulica I 16, 23222 Zemunik Donji putem pošte ili osobno najkasnije do: 11. lipnja 2024. g. u zatvorenoj kuverti s naznakom:

**“Prijava na oglas – Zaželi – pomoć u kući“**

Urednom prijavom smatra se prijava koja sadrži sve podatke i priloge navedene u Javnom oglasu te koja je vlastoručno potpisana.  Nepravovremene i nepotpune prijave neće se razmatrati.

S osobama koje ispunjavaju uvjete, obaviti će se intervjui na temelju kojeg će se napraviti rang lista kandidata.

O ishodu izbora kandidata koji ispunjavaju tražene uvjete, podnositelji prijave biti će obaviješteni u zakonskom roku.

Javni oglas će biti objavljen na službenim stranicama Hrvatskog zavoda za zapošljavanje i internetskoj stranici Općine Zemunik Donji  https://www.zemunik.hr/

Općina Zemunik Donji zadržava pravo poništenja oglasa bez posebnog objašnjenja.

Pročelnica JUO Općine Zemunik Donji

Snježana Ćurković